Дзям'ян Ганул

**Ганул Дзям'ян Вадзімавіч** (, нарадзіўся 6 кастрычніка 1993 ў Наваселіцы Кіраваградскай вобласьці — памёр 14 сакавіка 2025 ў Адэсе) — украінскі грамадзкі дзяяч, валянцёр, блогер, зоаабаронца, экалягічны актывіст, заснавальнік і кіраўнік грамадзкай арганізацыі «Вулічны фронт», удзельнік Эўрамайдану, удзельнік Процістаяньня ў Адэсе 2 траўня 2014 году. Былы кіраўнік сілавога блёку правага сэктару ў Адэсе. Забіты ў цэнтры Адэсы 14 сакавіка 2025 году. 

## Жыцьцепіс
Нарадзіўся 6 кастрычніка ў вёсцы Наваселіца Галаванаўскага раёну Кіраваградскай вобласьці. Бацька — ўдзельнік Эўрамайдану і вэтэран Антытэрарыстычнай апэрацыі ва Ўкраіне. У 2014 годзе здабыў дыплём бакаляўра па спецыяльнасьці «настаўнік гісторыі», займаўся прадпрыемніцкай дзейнасьцю. Грамадзкую дзейнасьць разпачаў ў канцы 2013 году з пачаткам пратэстаў Эўрамайдану. Далучыўся да арганізацыі «Правы сэктар» і ўзначаліў яе сілавы блёк ў Адэсе. Прымаў удзел ў сутыкненьнях 18 — 21 лютага 2014 году. Прымаў удзел ў сутыкненьняз ў Адэсе з прарасійскімі баявікамі 2 траўня 2014 году на Куліковым Полі ля Будынку прафсаюзаў. Таксама ўдзельнічаў ў гэтак званай сьмецьцевай люстрацыі ў прыватнасьці так здарылася з Нэстарам Шуфрычам ды кіраўніком фонду сацыяльнага страхаваньня Алегам Рудэнкам.  Стаў суарганізатарам «Маршу ўкраінскага парадку» ў Адэсе. Пасьля выйшаў з Правага сэктару і заснаваў грамадзкую арганізацыю «Вулічны фронт». Быў арганізатарам мерапрыемстваў па вяртаньні Летняга тэатру на тэрыторыі гарадзкога саду, арганізатар акцыяў супраць незаконнай будоўлі. Пры спробе перадачы адэскімі дэпутатамі прыватнаму прадпрыемству Летняга тэатру адбыліся сутыкненьні ў якіх быў абвінавачаны Дзям'ян Ганул. Разам зь ім да адказнасьці было прыцягнута Сяргея Старненку ды Ігара Бэя. На судзе народны дэпутат Андрэй Білецкі хацеў ўзяць Стэрненку на парукі. Быў арганізатарам патрыятычных акцыяў ў Адэсе, ў прыватнасьці Маршу-ўшанаваньня памяці Герояў Крут (29 студзеня 2018) і памяці Сашы Белага (21 сакавіка 2018). Ў ноч на 3 красавіка 2020 году Дзям'яну Ганул спалілі ягоны аўтамабіль, ён павязаў гэта са сваёй грамадзкай дзейнасьцю. Улетку 2020 году невядомыя абстралялі ягонае аўта каля вёскі Вызырка Адэскім раёне Адэскай вобласьці. Ганул адсрэльваўся з траўматычнай зброі. Ў 2020 годзе балятаваўся ў гарадзкую раду Адэсы ад партыі Нацыянальны корпус, але партыя не пераадолела неабходны для праходжаньня 5% бар'ер. У лістападзе 2020 году Дзям'яну Ганулу невядомыя бітамі разбілі ягоны аўтамабіль, а пазьней спалілі яго на СТА. 4 лістапад 2021 году, калі ў Расеі адзначаецца Дзень народнага адзінства, прынёс да консульства гэтай краіны ў Адэсе труну з напісамі «груз 200» і «расейцы едуць дадому». Ганул выступаў за дэмантаж помнікаў камуністам ды мэмарыяльных шыльдаў. 15 сакавіка 2022 ў Адэскай вобласьці ў вёсцы Фантанка быў дэмантаваны помнік чэкістам. 31 ліпеня 2022 году стварыў пэтыцыю да Прэзыдэнта аб неабходнасьці дэмантажу помінка Аляксандру Сувораву. Яна не атрымала неабходнай колькасьці галасоў, але праз публічны розгалас гарадзкая ўлада прыняла рашэньне пра дэмантаж помніку. 4 траўня 2023 невядомыя, якія былі апранутыя ў вайсковую форму пабілі Ганула. Паліцыя адкрыла крымінальную справу. 

Забіты 14 сакавіка 2025 году на прашпекце Ўкраінскіх Герояў ў Адэсе. Па падазрэньні ў забойстве паліцыя затрымала 46 гадовага ваеннага Сяргея Шалаева. 

## Зноскі

## Вонкавыя спасылкі
* Засоўваньне ў сьметнікі палітыкаў і акцыя «Расейцы ідуць дамоў». Чым вядомы Дзям'ян Ганул, якога сёньня забілі ў Адэсе?

Катэгорыя:Нарадзіліся 6 кастрычніка
Катэгорыя:Нарадзіліся ў 1993 годзе
Катэгорыя:Памерлі 14 сакавіка
Катэгорыя:Памерлі 2025
Катэгорыя:Нарадзіліся ў Кіраваградзкай вобласьці
Катэгорыя:Памерлі ў Адэсе
Катэгорыя:Украінскія грамадзкія дзеячы